  Туспуктэм: Руслан Нуриахметов Майя Бывальцева Россиысь обороная министр Сергей Шойгу «Россия 24» телеканаллы интервью сётыкуз 300 сюрс адями мобилизовать каремын луоз вераз. Солэн верамезъя, мобилизация Донбассысь мозмытэм интыосты чалан понна ортчытӥське. Службае кутозы ожгар кужымъёслы туннэ кулэ луись специальность басьтэм муртъёсты, кинлэн ожгар опытэз вань. Студентъёсты мобилизовать уз каре. Призывникъёсты нимысьтыз ожгар операци нуон интые уз ысъялэ. Тодэ вайытом, Владимир Путин кӧня ке адямиез мобилизовать карон сярысь пумкылъян кутэмын шуыса ялӥз. Удмуртиын резирвистъёсты басьтон ӧриен Александр Бречалов кивалтоз. Тегъёс: Мерлык Украина  